\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,sa sjedištem u \_\_\_\_\_\_\_\_\_\_\_, adresa \_\_\_\_\_\_\_\_\_\_\_\_\_\_\_\_\_ PIB:\_\_\_\_\_\_\_\_\_\_\_\_\_, koga zastupa \_\_\_\_\_\_\_\_\_\_\_\_\_\_\_\_\_\_ (u daljem tekstu: Učesnik)

i

**Berza električne energije d.o.o. Podgorica**, sa sjedištem u Podgorici, ulica Moskovska 99, PIB: 03150313, koju zastupa izvršni direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: BELEN)

zajednički u ovom Ugovoru nazvani Ugovorne strane, dana \_\_\_\_\_\_\_\_\_\_\_\_\_ u Podgorici, zaključuju:

**UGOVOR O REGISTRACIJI**

**NA BERZANSKOM TRŽIŠTU ELEKTRIČNE ENERGIJE U CRNOJ GORI**

# OPŠTE ODREDBE

## Član 1

* 1. BELEN upravlja berzanskim tržištem električne energije u Crnoj Gori (u daljem tekstu: BELEN-ova tržišta) kao što je to predviđeno u Pravilima trgovanja na berzanskom tržištu (u daljem tekstu: Pravila trgovanja).
	2. Nakon sklapanja ovog Ugovora o registraciji (u daljem tekstu: Ugovor) i podložno uslovima ostatka Pravila trgovanja, Učesnik stiče pravo ulaska u Transakcije na pojedinom ili svakom BELEN-ovom tržištu, te stiče i pravo podnošenja Transakcija na kliring i poravnanje.
	3. Učesnik će imati pristup tržištu u zavisnosti od sopstvenog određenja prilikom ispunjavanja Aneksa 1 ovog Ugovora.
	4. Pravila trgovanja iz stava 1 ovog člana dostupna su na zvaničnoj internet stranici BELEN-a.

# TUMAČENJE

## Član 2

1. Pojmovi definisani u Pravilima trgovanja imaju isto značenje u ovom Ugovoru.
2. U slučaju neslaganja između ovog Ugovora i ostatka Pravila trgovanja, primjenjive su odredbe ostatka Pravila trgovanja.

# PRAVILA PONAŠANJA NA TRŽIŠTU

## Član 3

* 1. Učesnik je upoznat sa svojim obavezama ponašanja u skladu sa Pravilima ponašanja na tržištu.
	2. Učesnik je svjestan da BELEN prati primjenu Pravila ponašanja na tržištu i sprovodi sankcije predviđene Pravilima ponašanja na tržištu, te da BELEN ima pravo da primjenjuje Pravila ponašanja na tržištu protiv Učesnika u skladu i na način kako je to predviđeno Pravilima ponašanja na tržištu.
	3. BELEN ima pravo da, nezavisno od obaveze čuvanja povjerljivosti podataka prema Učesniku, ali u skladu sa odredbama Pravila ponašanja na tržištu, objavi da je protiv Učesnika usljed kršenja Pravila ponašanja na tržištu pokrenuta istraga, kao i sve rezultate istrage po njenom okončanju. Takve radnje ni u kom slučaju ne predstavljaju kršenje BELEN-ove obaveze čuvanja povjerljivosti podataka ili kršenje prava intelektualnog vlasništva od strane BELEN-a.

# IZJAVE UČESNIKA

## Član 4

1. Sklapanjem ovog Ugovora, Učesnik ovim izjavljuje i garantuje BELEN-u:
2. preuzeo je sve potrebne radnje kako bi bio ovlašćen za potpisivanje ovog Ugovora na koji se primjenjuju odredbe iz Pravila trgovanja;
3. potpisivanjem ovog Ugovora i postupanjem u skladu sa ovim Ugovorom i Pravilima trgovanja ne krši niti jedan zakon, pravilo, propis ili sporazum, dokument ili instrument koji obavezuje ili koji se primjenjuje na Učesnika;
4. prihvata obavezu plaćanja naknade za registraciju i ostalih naknada za svoju aktivnost shodno Iznosu naknada koji objavljuje BELEN.

# IZJAVE BELEN-a

## Član 5

1. Sklapanjem ovog Ugovora BELEN izjavljuje i garantuje svakom Učesniku:
2. preuzeo je sve potrebne radnje kako bi bio ovlašćen za potpisivanje ovog Ugovora na koji se primjenjuju odredbe Pravila trgovanja;
3. potpisivanjem ovog Ugovora i postupanjem u skladu sa ovim Ugovorom i Pravilima trgovanja ne krši se niti jedan zakon, pravilo, propis ili sporazum, dokument ili instrument koji obavezuje ili koji se primjenjuje na BELEN.

# POVJERLJIVOST PODATAKA

## Član 6

1. Na osnovu odredbi ovog člana, BELEN će osigurati da niti jedna treća strana ne dobije pristup ili saznanja o pitanjima koja se odnose na poslovanje ili lične informacije Učesnika koje je BELEN saznao kroz Transakcije Učesnika na BELEN-ovim tržištima, te BELEN neće koristiti te informacije u bilo koje druge svrhe osim onih koje se odnose na Transakcije i njihovu obradu na BELEN-ovim tržištima i na povezane aktivnosti BELEN-a.
2. Na osnovu odredbi ovog člana, Učesnik se obavezuje da ni u jednom trenutku neće otkriti bilo kojoj osobi povjerljive informacije koje se odnose na poslovanje, poslove, klijente ili dobavljače BELEN-a.
3. Nezavisno od ostalih odredbi ovog člana:
	1. Učesnik pristaje da BELEN može dati informacije nekoj drugoj osobi ili tijelu koje savjetuje ili pomaže BELEN-u u njegovom poslovanju pod uslovom da takve osobe i tijela podliježu odgovarajućoj dužnosti i obavezi čuvanja povjerljivosti podataka;
	2. Učesnik potvrđuje BELEN-ova prava na korišćenje i distribuciju informacija o Transakcijama na način predviđen u Pravilima trgovanja;
	3. dužnost čuvanja povjerljivosti podataka ne obuhvata podatke koji jesu ili koji postanu javni kroz radnje koje ne predstavljaju kršenje obaveze Ugovornih strana da čuvaju povjerljivost podataka na osnovu ovog Ugovora;
	4. obje Ugovorne strane smiju otkriti podatke koji treba da budu otkriveni na osnovu važećih propisa, sudskog naloga ili državnog ili Nadležnog tijela; i
	5. niti jedna Ugovorna strana ne smije čuvati povjerljivom činjenicu da je sklopila ovaj Ugovor, kao ni činjenicu prestanka ili raskida ovog Ugovora.
4. Ovaj član ne ograničava obaveze Ugovornih strana da čuvaju povjerljivost podataka na osnovu primjenjivih propisa.

# PROMJENE UGOVORA

## Član 7

1. Izmjene i dopune ovog Ugovora moraju biti u obliku pismenog sporazuma obje Ugovorne strane.
2. Nezavisno od prethodnog stava ovog člana BELEN može izmijeniti Pravila trgovanja u skladu sa članom 22 Opštih uslova pravila trgovanja.

# RASKID UGOVORA

## Član 8

1. Jednostrani raskid – Svaka Ugovorna strana može raskinuti ovaj Ugovor uz pismeno obavještenje o raskidu tri (3) mjeseca unaprijed.
2. Sporazumni raskid – Ugovorne strane mogu sporazumno raskinuti ovaj Ugovor pisanim sporazumom. U pisanom sporazumu mora biti naglašen datum raskida Ugovora.
3. Raskid usljed Teškog kršenja obaveza – U slučaju Teškog kršenja obaveza, BELEN može (po vlastitoj procjeni) raskinuti ovaj Ugovor bez prethodnog pismenog upozorenja i bez dodatnih rokova za otklanjanje, s neposrednim stupanjem na snagu, čime se Učesnik isključuje iz daljeg Trgovanja na svim BELEN-ovim tržištima. Učesnik će odmah biti obaviješten o raskidu pismenim putem, elektronskom poštom ili preporučenom poštom.

# RAZNO

## Član 9

1. Sva obavještenja koja Učesnik daje po ovom Ugovoru ili Pravilima trgovanja daju ovlašćeni predstavnici Učesnika u pismenom obliku ovlašćenim predstavnicima BELEN-a, osim ako je u Pravilima trgovanja propisano drugačije.
2. Ovaj Ugovor i Pravila trgovanja sadrže kompletnu ugovornu relaciju između BELEN-a i Učesnika u odnosu na predmet ovog Ugovora i Pravila trgovanja te imaju prioritet pred njihovim prethodnim dogovorima, aranžmanima ili sporazumima u odnosu na predmet ovog Ugovora i Pravila trgovanja.
3. BELEN i Učesnik potvrđuju da se kod sklapanja ovog Ugovora nisu oslanjali i da nemaju pravo ili pravni lijek u odnosu na neku izjavu, osiguranje ili garanciju, osim ako je izričito predviđeno ovim Ugovorom i Pravilima trgovanja. Ovaj član ni na koji način ne ograničava ili isključuje odgovornost za prevaru.
4. Ukoliko se smatra da je bilo koja odredba ovog Ugovora iz bilo kojeg razloga nevaljana, nezakonita ili neizvršna, preostale odredbe ostaju valjane i izvršne.
5. Učesnik ne smije prenijeti, zamijeniti ili ustupiti ovaj Ugovor ili njegova prava iz Pravila trgovanja bez prethodne pismene saglasnosti BELEN-a.
6. Ovaj Ugovor se potpisuje u četiri (4) primjerka, od čega po dva primjerka idu ka svakom potpisniku.
7. Ovaj Ugovor sastavljen je na crnogorskom jeziku. Pravila trgovanja sastavljena su na crnogorskom i engleskom jeziku. Prevodi su podudarni i oba prikazuju pravu namjeru Ugovornih strana. Član se odriče prava na tvrdnju da nije bio upoznat sa crnogorskom verzijom Pravila trgovanja i prava da u sporu tvrdi da je njegova volja za sklapanje Ugovora bila zasnovana isključivo na engleskoj verziji Pravila trgovanja.
8. U slučaju razlika, kao i u slučaju sudskog spora, tekst sadržan u crnogorskoj verziji Pravila trgovanja i ovog Ugovora se smatra mjerodavnim i relevantnim. Smatra se da je Učesnik uredno primio na znanje sadržaj engleske i crnogorske verzije relevantne dokumentacije.
9. U slučaju razlika između engleske i crnogorske verzije Pravila trgovanja, verzija na engleskom jeziku će se prilagoditi i dopuniti tako da odgovara verziji na crnogorskom jeziku.
10. Niti jedan propust ili kašnjenje neke Ugovorne strane da realizuje neko pravo ili pravnu pouku predviđenu ovim Ugovorom ili zakonom ne predstavlja odricanje od tog ili bilo kojeg drugog prava ili pravne pouke.

# NADLEŽNOST U SLUČAJU SPOROVA

## Član 10

1. Za ovaj Ugovor mjerodavni su crnogorski propisi te se ugovor tumači i proizvodi pravne efekte u skladu sa crnogorskim propisima.
2. Privredni sud u Podgorici ima isključivu nadležnost za rješavanje potraživanja, sporova ili razlika koje mogu nastati iz ili u vezi ovog Ugovora, uključujući pitanja njegovog nastanka, valjanosti ili raskida.

# POTPISNICI UGOVORA

## Član 11

Ovlašćeni predstavnik svake Ugovorne strane potpisuje ovaj Ugovor, te Ugovor proizvodi pravne učinke od dana potpisivanja po obje Ugovorne strane.

Aneks 1: Izbor BELEN-ovih tržišta i ovlašćenja

Za i u ime Učesnika

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i pečat Ime i funkcija (štampana velika slova)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto

Za i u ime BELEN-a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i pečat Ime i funkcija (štampana velika slova)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto